# Babtų Šv. apaštalų Petro ir Povilo bažnyčia

### Straipsnis iš Vikipedijos, laisvosios enciklopedijos.

Babtų Šv. apaštalų Petro ir Povilo bažnyčia, – Kauno arkivyskupija, Kauno II dekanatas.

Stovi Kauno rajone, Babtų miestelyje, Nevėžio kairiajame krante, 1 km į vakarus nuo Kauno-Ariogalos kelio. Medinė. Pastatyta 1853 m.

## [taisyti] Istorija

Pirmąją medinę bažnyčią 1672 m. pastatė dvarininkas Mlečka. Bažnyčia 1715 m. perstatyta nuo pamatų. Iš pradžių buvo Vandžiogalos filija.

1744 m. įsteigta parapija.

1777 m. ir vėliau veikė parapinė mokykla. Ji 1782 m. turėjo atskirą pastatą. Pamokslai 1782 m. buvo sakomi lenkiškai ir lietuviškai. Bažnyčios metrikų knygos 1767 – 1819 m. rašytos lotyniškai, 1819 – 1848 m. – lenkiškai, nuo 1920 m. – lietuviškai. Per 1830 m. miestelio gaisrą sudegė ir bažnyčia.

1845 m. patvirtintas medinės bažnyčios projektas (inž. Maleševskis). Parapijiečių lėšomis ir klebono Mykolo Petroševičiaus rūpesčiu 1853 m. pastatyta dabartinė medinė bažnyčia (M. Petroševičius 1863 m. areštuotas, 1864 m. mirė Kauno kalėjime).

1909 – 1914 m. veikė Lietuvių katalikų blaivybės draugijos skyrius. Kunigas Mykolas Gobis (1905 – 1982) pastatė kleboniją.

## [taisyti] Architektūra

Bažnyčia stačiakampio plano, su bokšteliu ant kraigo priekio. Šventorius apjuostas metaline tvora su mūriniais vartų stulpais. Šventoriuje stovi besienė varpinė.

Rodomas puslapis "http://lt.wikipedia.org../../../b/a/b/Babt%C5%B3_%C5%A0v._apa%C5%A1tal%C5%B3_Petro_ir_Povilo_ba%C5%BEny%C4%8Dia_85ca.html"

Kategorijos: Kauno rajonas | Lietuvos bažnyčios | Kauno II dekanatas

##### Views

- Straipsnis
- Aptarimas
- Dabartinė versija

##### Paieška